cyanic-selkie/wikianc huggingface dataset:
இரங்கநாயகி ராஜகோபாலன்
விருதுகள் மற்றும் கௌரவங்கள்
1952 ஆம் ஆண்டில், சென்னை மியூசிக் அகாதமியின் (பொதுவாக மியூசிக் அகாதமி என்று அழைக்கப்படுகிறது) 26வது வெள்ளி விழா கொண்டாட்டங்களுக்கு தனது குரு சாம்பசிவ ஐயருடன் இசை நிகழ்ச்சியினை நடத்தினார். மேலும் சென்னையின் முன்னாள் ஆளுநரான சிறீ பிரகாசாவால் வெள்ளி கலசம் இவருக்கு பரிசாக வழங்கப்பட்டது. 1970ஆம் ஆண்டில், மியூசிக் அகாதமியால் சிறந்த வீணைக் கலைஞராக இவர் தேர்ந்தெடுக்கப்பட்டார். இந்த விழாவில் அப்போதைய மைசூர் ஆளுநர் தர்ம வீரர் மூலம் இவருக்கு வீணை பரிசளிக்கப்பட்டது. 1979 ஆம் ஆண்டில், அப்போதைய தமிழக முதல்வர் எம். ஜி. ராமச்சந்திரன் "கலைமாமணி" என்ற பட்டத்தை இவருக்கு வழங்கினார். 1984 சனவரி 26, அன்று, பாலசுப்பிரமணிய சபையின் ஆதரவுடன் நடத்தப்பட்ட ஒரு பாராட்டு விழாவில் தமிழ்நாடு இயல் இசை நாடக மன்றம் (1979) மற்றும் சிறீமதி ருக்மிணி தேவி அருண்டேல்[[ (1984) ஆகியோரால் "வீணை விசாரதா" என்ற பட்டம் வழங்கப்பட்டது. . திருமதி. ரங்கநாயகி ராஜகோபாலன் கர்நாடக கருவி இசையில் ஆற்றிய பங்களிப்புக்காக [[சங்கீத நாடக அகாதமி வழங்கிய சங்கீத நாடக அகாதமி விருது|சங்கீத நாடக அகாதமி விருதினைப்]] பெற்றுள்ளார்.
இவரது தொகுப்பு யுனெஸ்கோ பாரம்பரிய இசைத் தொகுப்பின் ஒரு பகுதியாகும்.
குறிப்புகள்
பகுப்பு:2018 இறப்புகள் பகுப்பு:1932 பிறப்புகள் பகுப்பு:வீணை இசைக் கலைஞர்கள்
பாதிரிக்குப்பம் சீரங்கத்தம்மன் கோயில்
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சீரங்கத்தம்மன்சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
நத்தப்பட்டு முத்துமாரியம்மன் கோயில்
நத்தப்பட்டு முத்துமாரியம்மன் கோயில் தமிழ்நாட்டில் கடலூர் மாவட்டம், நத்தப்பட்டு என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் ஆடி வெள்ளி திருவிழா முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தம்பால்
தம்பால் (Dambal) தம்பாலா எனவும் அழைக்கப்படும் இது இந்திய மாநிலமான கருநாடாகாவின் கதக் மாவட்டத்திலுள்ள ஓர் கிராமமாகும். இது பௌத்த மதத்தின் ஒரு பண்டைய மையமாக இருந்தது. மேலும், 12 ஆம் நூற்றாண்டின் பிற்பகுதியைச் சேர்ந்தது. இது கடல்மட்டத்திலிருந்து 590 மீ (1,940 அடி) உயரத்தில் உள்ளது.
புள்ளிவிவரங்கள்
2001 இந்திய மக்கள் தொகைக் கணக்கெடுப்புப்படி, தம்பாலாவில் 5,166 ஆண்களும், 4,929 பெண்களும் என 1,815 குடும்பங்களுடன் 10,095 மக்கள் உள்ளனர்.
வரலாறு
மௌரியர்கள் மற்றும் சாதவாகனர்களின் ஆட்சிக் காலத்தில் சேர்ந்த, கௌதம புத்தரின் போதனைகள் கருநாடகாவில் செழித்து வளர்ந்தன. ஏராளமான புத்த நினைவுச்சின்னங்கள் நகரத்தை சுற்றிலும் சிதறிக்கிடக்கின்றன.
தம்பாலில் உள்ள பௌத்த தெய்வமான தாராவின் கோவிலில், கி.பி 1095 தேதியிட்ட ஒரு கல்வெட்டு உள்ளது. தாரா தெய்வத்திற்காக 16 வணிகர்களால் கோயில் ஒன்றும், பௌத்த பிக்குகளுக்கான விகாரம் ஒன்றும் எழுப்பப்பட்டது. இந்து சமயம் வளர்ந்து வரும் சூழ்நிலையிலும் பௌத்தம் ஒன்றுசேர்ந்திருந்தால், 12 ஆம் நூற்றாண்டின் பிற்பகுதியில் தம்பாலில் ஒரு பௌத்த மையம் இருந்தது.
தொட்டபசவப்பா கோயில்
வலது|thumb| தம்பாலில் உள்ள தொட்டபசவப்பா கோயில், பொ.ச. 12 ஆம் நூற்றாண்டு இங்கு மூன்று இந்து கோவில்கள் உள்ளன. தொட்டபசவப்பா கோயில் மேலைச் சாளுக்கியக் பாணியிலானது. மேலும், விமானம் இருபத்தி நான்கு புள்ளிகள் கொண்ட நட்சத்திரத் திட்டத்தைக் கொண்டுள்ளது. மேலும், இது பல நட்சத்திர புள்ளிகளையும் கொண்டுள்ளது. ஒவ்வொரு வலது கோணமும் நான்கு 22.5 டிகிரி கோணங்களாக பிரிக்கப்பட்டுள்ளது. பின்னர் ஒவ்வொரு கோணமும் மீண்டும் பிரிக்கப்பட்டு சிக்கலான செதுக்கல்களால் மூடப்பட்டுள்ளது.
ஜப்பட்பாவி
சமீபத்தில் கண்டுபிடிக்கப்பட்ட கோயில் கிணறு ஒன்றை உள்ளூர்வாசிகள் ஜப்பட்பாவி என்று அழைக்கின்றனர்
கப்பாட்டா குடா
கப்பாட்டா குட்டா மலை தம்பாலுக்கு மிக அருகில் உள்ளதுலிருந்து 5 மைல் தொலைவில் உள்ளது.
வெளி இணைப்புகள்
பகுப்பு:கதக் மாவட்டத்திலுள்ள ஊர்களும் நகரங்களும் பகுப்பு:Coordinates on Wikidata
கே. வெங்கடலட்சம்மா
கே.வெங்கடலட்சம்மா (K.Venkatalakshamma), ( மே 29, 1906  – ஜூலை 1, 2002) ஒரு புகழ்பெற்ற பாரதநாட்டிய நடனக் கலைஞர் ஆவார். இவர், பரதநாட்டியத்தின் மைசூர் நடன பாணியில் சிறந்தவராகவும், மைசூர் அரசசபை பாரம்பரியத்தின் கடைசி பிரதிநிதியாகவும்  இருந்தார். 1992 ஆம் ஆண்டில் இந்தியாவின் மூன்றாவது மிக உயர்ந்த குடிமை கௌரவமான பத்ம பூசண் விருது  இவருக்கு வழங்கப்பட்டது.
ஆரம்ப கால வாழ்க்கை
வெங்கடலட்சம்மா, காடூரில் உள்ள தங்கலி தண்டாவில் (இப்போது வி.எல். நகர் என்று அழைக்கப்படுகிறது) ஒரு லம்பாடி குடும்பத்தில் 1906 மே 29, அன்று பிறந்தார். இவரது எட்டாவது வயதில் இவருடைய தாத்தா மற்றும் பாட்டி, மைசூர் அரசவையின் புகழ்பெற்ற நடனக் கலைஞரான 'நாட்டிய சரசுவதி' ஜதி தாயம்மாவிடம் பரதநாட்டியம் பயிற்சி பெற அழைத்துச் சென்றனர்.
வெங்கடலட்சம்மா குருகுல அமைப்பில் நடனக் கலையைக் கற்றுக் கொண்டு, தனது பன்னிரெண்டு வயதில் 'ரங்க பிரவேசம்' என்ற அரங்கேற்றம் செய்தார். முனைவர் பி.தேவேந்திரப்பா மற்றும் சி.ராமராவ் ஆகியோரிடமிருந்து கருநாடக இசையின் அத்தியாவசிய கூறுகளை கற்றுக்கொண்டார். ஆஸ்தான வித்வான்கள் எனப்படும், தேவோட்டாமா ஜோயிசு, சாந்தா சாஸ்திரி மற்றும் கிரி பட்டா ஆகியோரிடமிருந்து சமசுகிருதத்தைக் கற்றுக்கொண்டார். மேலும் தனது குரு தாயம்மாவுடன் கிட்டத்தட்ட 30 ஆண்டுகள் நடன நிகழ்ச்சிகளை நிகழ்த்தினார்.
வெங்கடலட்சம்மா தனது குரு தாயம்மாவின் வீட்டிற்கு அதிகாலையில் சென்று தொடர்ச்சியான கடுமையான பயிற்சிகளில் ஈடுபடுவார், அவற்றில் சில சிக்கலான அபிநய பயிற்சிகளுக்காக, கண் தசைகளுக்கு பயிற்சி அளிக்க கண் இமைகளில் நாணயங்கள் மற்றும் ஊசிகளை வைத்து தூக்குவது போன்றவையும்  அடங்கும். இவர், நிகழ்ச்சி என்று வரும்போது, ஆகார்யாவில் கனமான அலங்காரம் அல்லது செயற்கை நகைகள் அணிவது இல்லை. இவர் வாழ்ந்த காலத்தில், 'ரங்கப்பிரவேசம்' இப்போது இருப்பது போல ஒரு சமூக நிகழ்வு அல்ல.
தொழில்
1939 ஆம் ஆண்டில் மகாராஜா நான்காம் கிருட்டிணராசேந்திர உடையாரால்   "ஆஸ்தான விதுஷி" என்ற அரசவை நடனக் கலைஞராக வெங்கடலட்சம்மா நியமிக்கப்பட்டார். விரைவில் இவர் பரதநாட்டிய உலகில் தனக்கென்று ஒரு பெயரைப் பெற்றார். பரதநாட்டியத்தின் மைசூர் பாணியை அதன் உச்சத்திற்கு எடுத்துச் சென்ற பெருமை இவருக்கு உண்டு. இவர், கடைசியாக, மைசூரை ஆண்ட ஆட்சியாளர்களான, ஹெச்ஹெச் கிருட்டிணராஜ உடையார் மற்றும் ஹெச்ஹெச் ஜெயச்சாமராஜ  உடையார் அரசவைகளில் 40 ஆண்டுகளாக 'ஆஸ்தான விதுஷி'யாக  பணியாற்றினார்.
அரண்மனையில் 40 வருட சேவைக்குப் பிறகு, பிரபல அபிநய நிபுணரான வெங்கடலட்சம்மா தனது சொந்த நிறுவனமான பாரதிய நிருத்ய நிகேதனத்தைத் நிறுவினார்.
1965 ஆம் ஆண்டில் மைசூர் பல்கலைக்கழகத்தில் நடனத் துறை நிறுவப்பட்டபோது, வெங்கடலட்சம்மா அதன் முதல் பேராசிரியரானார். 1974இல் ஒன்பது ஆண்டுகள் அங்கு பணியாற்றிய பின்னர் ஓய்வு பெற்றார். ஓய்வுக்குப் பிறகு அவரது பேத்தி சகுந்தலம்மா அதில் பேராசிரியராக பணியாற்றினார். வெங்கடலட்சம்மா இந்தியா மற்றும் வெளிநாடுகளில் இருந்து ஏராளமான நடனக் கலைஞர்களுக்கு பயிற்சி அளித்தார். நடன ஆசிரியராகவும், பெங்களூரில் உள்ள பரதநாட்டியத்தின் நுபுரா பள்ளி உட்பட பல்வேறு நிறுவனங்களில் முதல்வராகவும் பணியாற்றினார்.
மைசூர் பாணி
மைசூர் அரசவையில் தாள களியாட்டம் செய்யப்படவில்லை என்று வெங்கடலட்சம்மாவின் மாணவி லலிதா சீனிவாசன் தெரிவித்துள்ளார். அதற்கு பதிலாக, இசையமைப்பின் பாடல் அழகு, பொருத்தமான முகபாவங்கள் மற்றும் கை சைகைகள் கொண்ட மெல்லிசை இசை முன்னுரிமை அளிக்கப்பட்டது. மேலும் அபிநய வகைகளில் வளமான திறமை உருவாக்கப்பட்டது. இது மைசூர் பாணியை மற்ற வகை பரதநாட்டியங்களிலிருந்து வேறுபடுத்துகிறது. நிருத்தா என்பது பயிற்சி மற்றும் நுட்பத்தின் மூலம் ஒருவர் பெறும் திறமை ஆகும். அபிநயம் என்பது ஒரு நடனக் கலைஞரின் தனிப்பட்ட பார்வைகள் மற்றும் அவற்றின் இயல்பான திறனின் விளைவாகும். இது மிகவும் தனித்துவமானது. ஆகையால், ஒருவர் அபிநயத்தில் ஒரு நபருக்கு வழிகாட்ட முடியும், ஆனால் ஒருவர் அதை ஒருபோதும் முழுமையாக கற்பிக்க முடியாது.
வெங்கடலட்சம்மா கன்னட எழுத்தாளரும் அரசியல்வாதியுமான பி.டி.லலித நாயக்கின் பேத்தி  ஆவார்.
மாத்தி அய்யனார் கோயில்
மாத்தி அய்யனார் கோயில் தமிழ்நாட்டில் தஞ்சாவூர் மாவட்டம், மாத்தி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அய்யனார், பூர்ணா, புஷ்கலா சன்னதிகளும், காமாட்சியம்மன், கரும்பண்ணசுவாமி, முருகன், விநாயகர், மதுரைவீரன், ஸ்ரீபட்டம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கூகூர் பிரம்மபூரிஸ்வரி பிரகன் நாயகி கோயில்
கூகூர் பிரம்மபூரிஸ்வரி பிரகன் நாயகி கோயில் தமிழ்நாட்டில் தஞ்சாவூர் மாவட்டம், கூகூர் என்னும் ஊரில் அமைந்துள்ள சிவன் கோயிலாகும்.
கோயில் அமைப்பு
இக்கோயிலில் பிரம்மபூரிஸ்வரர், பிரகன் நாயகி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மீனு தாக்கூர்
மீனு தாக்கூர் (Meenu Thakur), (பிறப்பு ஜூலை 1, 1972) ஒரு இந்திய குச்சிபுடி நடனக் கலைஞர் ஆவார். புது தில்லியில் இளம் வயதினருக்கு குச்சிபுடி நடனத்தை கற்பிப்பதற்காக 'சுரம்யா' என்ற நிறுவனத்தை நடத்தி வருகிறார். மீனு தாக்கூர் 'யங் இந்தியா' என்ற மாதாந்திர நடப்பு விவகார இதழின் கலாச்சார கட்டுரையாளராகவும் உள்ளார். நொய்டா, என்.சி.ஆர், மற்றும் கொல்கத்தாவின் சகோதரி மார்கரெட் அறக்கட்டளை, ஆசிய திரைப்படம் மற்றும் தொலைக்காட்சியின் சர்வதேச திரைப்பட மற்றும் தொலைக்காட்சி சங்கத்தின் வாழ்நாள் உறுப்பினராவார்.
குடும்பம்
இவர், உத்தர பிரதேச மாநிலத்திலுள்ள சகாரன்பூரில் ஒரு வழக்கறிஞராக இருந்த ஹர்ஸ்ரூப் தாக்கூர் மற்றும் இல்லத்தரசி சகுந்தலா ஆகியோருக்கு 1972 ஆம் ஆண்டில் மகளாகப் பிறந்தார்.
சுயசரிதை
குச்சிபுடியில் தகுதி பெற்றதைத் தவிர, மீனு தில்லியிலுள்ள தி கதக் கேந்திராவில் கதக் நடனத்தைக் கற்றுக்கொண்டார். மீனு ஏராளமான குச்சிபுடி நடன நிகழ்ச்சிகளை செய்துள்ளார் மற்றும் கடந்த 27 ஆண்டுகளாக குச்சிபுடி நடனக் கலைஞராக தீவிரமாக செயல்பட்டு வருகிறார்.
மீனு இந்திய கலாச்சார உறவுகள் அமைப்பு, இந்திய விழா, கலாச்சார அமைச்சகம் ஆகியவற்றின் நிறுவப்பட்ட கலைஞராக சேர்க்கப்பட்டுள்ளார். மேலும் கலாச்சார பரிமாற்றங்கள் மூலம் இந்தியாவுக்கு வெளியே நிகழ்ச்சிகளை நிகழ்த்தியுள்ளார். இவர் தூர்தர்ஷனின் (இந்தியாவின் தேசிய தொலைக்காட்சி நிறுவனம்) ஒரு 'ஏ' தரக் கலைஞர் ஆவார். மேலும் இளைஞர்களிடையே இந்திய பாரம்பரிய இசை மற்றும் கலாச்சாரத்தை மேம்படுத்துவதற்கான சமூகம் என்ற தலைப்பில் பட்டறைகள் / செயல்திறன்களை மேற்கொள்கிறார்.
சிறைச்சாலையில் நடன நிகழ்ச்சியை (திகார் சிறை, 2014) நிகழ்த்திய முதல் நடனக் கலைஞர் என்ற சாதனையையும், புதுதில்லி (2018) மண்டோலி மத்திய சிறையில் ஒரு நடன நிகழ்ச்சியை செய்தவர் என்ற சாதனையையும் மீனு வைத்திருக்கிறார்.
குச்சிபுடி நடனத்தில் சிம்கானந்தினியை நிகழ்த்தக்கூடிய ஒரு சில நடனக் கலைஞர்களில் மீனு ஒருவர் ஆவார். அதில் நடனக் கலைஞர் சிம்மவாகனத்தை (துர்கா தேவியின் வாகனம்) தனது கால்களால் வரைகிறார்.
இந்திய விழாக்களில் நிகழ்ச்சிகள்
கஜுராஹோ விழா, கல் கி காலக்கர் விழா, சிதம்பரம் (தமிழ்நாடு), நாட்டியாஞ்சலி விழா, கோனார்க் விழா, ஹொரைசன் (ஐ.சி.சி.ஆர்) டெல்லி & லக்னோ, சித்தேந்தர் ஜயந்தி சமரோ (ஐதராபாத்), பண்டிட். பட் ஸ்மிருதி சமரோ (ஜெய்ப்பூர்), கலாக்ஷேத்ரா, சென்னை (தமிழ்நாடு), மகாபலிபுரம் திருவிழா (தமிழ்நாடு), சுர் சிங்கர் சம்சாத் (மும்பை), நிமாத் விழா (எம்.பி.), தியாகராஜா விழா, தில்லி சர்வதேச கலை விழா (டெல்லி), செம்மொழி நடனம் மற்றும் இசை திருவிழா (கோவா), ஹம்பி மஹோத்ஸவா (ஹம்பி), மோத்தேரா நடன விழா (சூரிய கோயில், மெஹசானா, குஜராத்) தாஜ் மஹோத்ஸவா (ஆக்ரா) போன்ற நிகழ்ச்சிகளில் பங்கு பெற்றுள்ளார்.
இந்தியாவுக்கு வெளியே நிகழ்ச்சிகள்
பஹ்ரைன், இங்கிலாந்து, பிரேசில், செர்பியா, குரோஷியா, தென்னாப்பிரிக்கா, மறு ஒன்றியம், சாம்பியா, எல்-சால்வடோர், பனாமா, மொரீஷியஸ், நேபாளம், சீனா, ஜப்பான், கனடா, இந்தோனேசியா, தாய்லாந்து, பிலிப்பைன்ஸ், மலேசியா, பூட்டான், ஆஸ்திரியா, துனிசியா மற்றும் ஹங்கேரி போன்ற வெளிநாடுகளில் நடன நிகசழ்ச்சியை நிகழ்த்தியுள்ளார்.
தயாரிப்புகள்
இவர், பின்வரும் தலைப்பிட்ட நடன நிகழ்ச்சிகளைத் தயாரித்துள்ளார். திரிலோகரக்சினி (2014)
இந்தியில் பாமகலபம் (2015)
சமர்பன்-மீராபாயின் சாகா (2016)
யசோதரா-ஒரு முனிவரின் ராணி (2017)
நவகிரக சரிதம்-கிரகங்களின் சக்தி (2017)
சுரம்யா
சுரம்யா என்பது, குச்சிபுடி நடனத்தை பிரபலப்படுத்துவதற்கும் கற்றுக்கொள்வதற்கும் ஆரம்பிக்கப்பட்ட ஒரு கலை நிகழ்ச்சி நிறுவனம் ஆகும். இது, 1999 இல் நிறுவப்பட்டது. இது புதுதில்லியில் குச்சிபுடி நடனத்தில் வகுப்புகளை நடத்துகிறது. சுரம்யாவின் நிறுவனர் மற்றும் இயக்குநராக மீனு தாக்கூர் உள்ளார். சுரம்யாவின் மாணவர்கள் (மீனு தாக்கரின் சீடர்கள்) அவரது வழிகாட்டுதலின் கீழ் பல்வேறு தேசிய விழாக்கள் / நிகழ்ச்சிகளில் பங்கேற்றுள்ளனர். இந்தியாவில் குச்சிபுடி நடனத்தை கற்கவும், வெளிநாட்டு மாணவர்களை அழைக்கவும், சுரம்யா இந்திய கலாச்சார உறவுகள் அமைப்புடன் இணைக்கப்பட்டுள்ளது.
வெளி இணைப்புகள்
பகுப்பு:குச்சிப்புடி நடனக் கலைஞர்கள் பகுப்பு:1972 பிறப்புகள் பகுப்பு:வாழும் நபர்கள் பகுப்பு:இந்தியப் பாரம்பரிய பெண் நடனக் கலைஞர்கள்
மதுக்கரை வஞ்சியம்மன் கோயில்
மதுக்கரை வஞ்சியம்மன் கோயில் தமிழ்நாட்டில் கோயம்புத்தூர் மாவட்டம், மதுக்கரை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
லோம ரிஷி குகை
லோம ரிஷி குகை (Lomas Rishi Cave), இந்தியாவின் பிகார் மாநிலத்தின் ஜகானாபாத் மாவட்டத்தில் சுல்தான்பூர் எனுமிடத்தில் அமைந்த பராபர் மலையில் அமைந்த குடைவரைக் குகை ஆகும். இது கிமு 3-ஆம் நூற்றாண்டில் பேரரசர் அசோகர் ஆட்சிக் காலத்தின் போது ஆசீவகம் அல்லது பௌத்த பிக்குகள் தியானம் செய்வதற்காக கொடையாக நிறுவப்பட்ட செயற்கை குகை ஆகும். லோம ரிஷி குகையின் முகப்பு குதிரை லாட வடிவில் அமைந்துள்ளது. இதே போன்று அசோகர் இப்பகுதியில் பல குடைவரைக் குகைகள் அமைத்து துறவிகளுக்கு தானமாக கொடுத்துள்ளார். இதே போன்று இப்பகுதிகளில் அசோகர் காத்வா, கோபிகா குகை மற்றும் வடாதிகா குடைவரைகளை நிறுவினார்.
லோம ரிஷி குகை மற்றும் இதனருகே அமைந்த சுதாமா குகையின் குதிரை லாட வடிவ வாயில் முகப்பு போன்றே, மேற்கு தக்காணத்தின் புணே மாவட்டத்தில் கிமு இரண்டாம் நூற்றாண்டு முதல் கிபி  இரண்டாம் நூற்றாண்டு முடிய  காலத்தில் நிறுவப்பட்ட பாஜா குகைகள் மற்றும் கர்லா குகைகள் அமைந்துள்ளது.
லோம ரிஷி குகைக் குடைவரையின் நடுவில் செவ்வக வடிவில் 9.86x5.18மீட்டர் அளவில் பெரிய மண்டம் உள்ளது. உள்ளே அமைந்த இரண்டாவது சிறிய மண்டபம், அரைக்கோள வடிவில் உள்ளது. இக்குகையில் உள்ளறையின் தரை மெருகூட்டப்பட்டுள்ள்து.
அனந்தவர்மனின் கல்வெட்டுகள் (கிபி5-6வது நூற்றான்டு)
கிபி 5 அல்லது 6-ஆம் நூற்றாண்டு காலத்தில் பிந்தைய மௌகரி வம்ச மன்னர் அனந்தவர்மன் என்பவர் பராபர் மலையில் உள்ள லோம ரிஷ் குகைகள், காத்வா, கோபிகா குகை மற்றும் வடாதிகா குகைகளில் இந்து சமயக் கல்வெட்டுகள் பொறித்தார்.
மேற்கோள்கள்
பகுப்பு:பேரரசர் அசோகர் பகுப்பு:இந்தியத் தொல்லியற்களங்கள் பகுப்பு:ஜகானாபாத் மாவட்டம் பகுப்பு:இந்தியக் குடைவரைக் கோயில்கள்
எடங்கொண்டான்பட்டு கஸ்தூரியம்மன் கோயில்
எடங்கொண்டான்பட்டு கஸ்தூரியம்மன் கோயில் தமிழ்நாட்டில் கடலூர் மாவட்டம், எடங்கொண்டான்பட்டு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கஸ்தூரியம்மன்சுவாமி சன்னதியும், விநாயகர் முருகன், துர்க்கை அம்மன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் ஆடி வெள்ளி திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:கடலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தேசிய உயிரணு அறிவியல் மையம்
தேசிய உயிரணு அறிவியல் மையம் (National Centre for Cell Science) என்பது தேசிய அளவிலான உயிர்த் தொழில்நுட்பம், திசு பொறியியல் மற்றும் திசு வங்கி ஆராய்ச்சி மையம் ஆகும். இது இந்தியாவின் மகாராட்டிர மாநிலத்தின் புனேயில் உள்ள சாவித்ரிபாயி பூலே புனே பல்கலைக்கழக [SPPU] வளாகத்தில் அமைந்துள்ளது. முன்னர் இது ”தேசிய விலங்கு திசு மற்றும் உயிரணு வளர்ப்பு வசதி" என்று அழைக்கப்பட்டது. இந்த நிறுவனம், இந்தியாவின் முதன்மையான ஆராய்ச்சி மையங்களுள் ஒன்றாகும். இது உயிரணு வளர்ப்பு, செல்-களஞ்சியம், நோயெதிர்ப்பு, குரோமாடின்-மறுவடிவமைப்பு ஆகிய பிரிவுகளில் ஆய்வு நோக்கில் செயல்படுகிறது.
மேற்கோள்கள்
பகுப்பு:இந்திய ஆய்வுக் கழகங்கள் பகுப்பு:இந்திய அறிவியல் மற்றும் தொழில்நுட்ப அமைச்சகம்
கீரனூர் நடராஜசுவாமி கோயில்
கீரனூர் நடராஜசுவாமி கோயில் தமிழ்நாட்டில் தஞ்சாவூர் மாவட்டம், கீரனூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அ, மி.நடராஜசுவாமி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முத்தியாரா டாமன்சாரா
முத்தியாரா டாமன்சாரா (மலாய்: Mutiara Damansara; ஆங்கிலம்: Mutiara Damansara; சீனம்: 珍珠白沙羅); என்பது மலேசியா, சிலாங்கூர், பெட்டாலிங் மாவட்டத்தின் வடக்குப் பகுதியில் அமைந்து உள்ள ஒரு குடியிருப்பு புறநகர்ப் பகுதியாகும்.
இந்தப் புறநகர்ப் பகுதி பண்டார் உத்தாமா, தாமான் துன் டாக்டர் இசுமாயில், பண்டார் ஸ்ரீ டாமன்சாரா மற்றும் சன்வே டாமன்சாரா ஆகிய புறநகர்ப் பகுதிகளால் சூழப்பட்டுள்ளது. 2000-ஆம் ஆண்டில் உருவாக்கப்பட்ட இந்த புறநகர்ப் பகுதியில் 484 வீட்டு மனைகளும்; 10 கடை மனைகளும் உள்ளன.
முத்தியாரா டாமன்சாரா RM 1 பில்லியன் கட்டுமான மதிப்பைக் கொண்டுள்ளது.
போக்குவரத்து
முத்தியாரா டாமன்சாரா புறநகர்ப் பகுதியில் <span style="background-color:green; display:inline-block; text-align:center; line-height:20px; font-size:smaller; border-radius: 5px 5px 5px 5px; color:white> KG08  முத்தியாரா டாமன்சாரா அதிவிரைவு தொடருந்து நிலையம் முக்கிய தொடருந்து நிலையமாகும்.
<span style="background-color:red; display:inline-block; text-align:center; line-height:20px; font-size:smaller; border-radius: 5px 5px 5px 5px; color:white> KJ25  கிளானா ஜெயா இலகு தொடருந்து நிலையத்துடன்; ரேபிட் கே.எல் (rapidKL) பேருந்து வழித்தடம் 802; முத்தியாரா டாமன்சாராவை இணைக்கிறது.
டாமன்சாரா - பூச்சோங் விரைவுச்சாலை (ஆங்கிலம்: Damansara–Puchong Expressway; மலாய்: Lebuhraya Damansara–Puchong'') (LDP), முத்தியாரா டாமன்சாராவிற்கு முக்கிய சாலையாகப் பயன்படுகிறது.
பெஞ்சாலா (Penchala Link) இணைப்பு சாலையின்  மூலமாகவும் சிகாம்புட் நகரப் பகுதிகளுக்குச் செல்வதற்கு வசதிகள் உள்ளன.
தி கர்வ்
தி கர்வ் (The Curve) எனும் இந்த நவீன வணிகத் தளம் முத்தியாரா டாமன்சாராவில் உள்ளது. தி கர்வ் என்றால் வளைவு என்று பொருள் மலேசியாவின் திறந்த வாழ்க்கை முறைமையின் முதன்மையான நவீன மையமாக இந்தக் கர்வ் (The Curve) கருதப் படுகிறது.
மலேசியாவின் விரைவான வணிக வளர்ச்சி அதன் குடிமக்களை பிரதிபலிக்கிறது என்பதற்கு இந்த நவீன வணிகத் தளம் முன்னுதாரணமாக அமைகிறது.
நவீன மயமான சிறுகடைகள்
வாடிக்கையாளர்களுக்கு நவீனமான நடைத் தடங்களைக் (Pedestrianised Shopping Mall) கொண்டுள்ளது. பிரபலமான 250 உணவு விற்பனை நிலையங்கள்; நவநாகரீக ஆடை, ஆடம்பரப் பொருள்களை விற்கும் சிறிய கடைகள் உள்ளன. இங்கு பல்வேறு பாணியிலான நவீன மயமான சிறுகடைகளும்; வேடிக்கை நிறைந்த பொழுதுபோக்கு மையங்களும் உள்ளன.
ஏறக்குறைய 63,000 சதுர மீட்டர் பரப்பளவு கொண்டது; 2,400 கார்களுக்கு இடமளிக்கும் வகையில் இரண்டு-நிலை நிலத்தடி வாகன நிறுத்துமிடம் போன்ற வசதிகளும் உள்ளன.
மேலும் காண்க
பகுப்பு:மலேசிய நகரங்கள்‎ பகுப்பு:சிலாங்கூர் பகுப்பு:சிலாங்கூர் நகரங்கள்
சிறந்த தழுவிய திரைக்கதையிற்கான அகாதமி விருது
சிறந்த தழுவிய திரைக்கதையிற்கான அகாதமி விருது ஆசுக்கர்கள் என்று அழைக்கப்படும் அகாதமி விருதுகளில் ஒரு விருதாகும். இவை திரைப்படத்துறையினராலும் திரைப்படம் பார்க்கும் மக்களாலும் பெரிதும் பாராட்டப்படும் விருதுகள் ஆகும். ஒவ்வொரு ஆண்டும் பிறர் எழுதிய கதைகளினைத் தழுவி சிறந்த திரைக்கதை எழுதிய ஒரு திரைக்கதை ஆசிரியருக்கு இவ்விருது வழங்கப்படுகிறது. அண்மையாக 2020 ஆசுக்கர்களில், ஜோஜோ ராபிட்.திரைப்படத்தின் திரைக்கதையினை எழுதியதற்காக டையிகா வடீடியிற்கு இவ்விருது வழங்கப்பட்டது.
பல்வேறு பரிந்துரைகளை பெற்றோர்
The following writers have received three or more nominations:
மேற்கோள்கள்
பகுப்பு:அகாதமி விருதுகள்
ரூபவதி நடராஜா
ரூபவதி நடராஜா (ஏப்ரல் 11, 1943) ஈழத்து நூலகவியலாளரும் எழுத்தாளரும் ஆவார். இலங்கை யாழ்ப்பாண மாவட்டத்தைச் சேர்ந்த சாவகச்சேரியை பிறப்பிடமாகக் கொண்டவர். 1981 ஆம் ஆண்டு சூன் 1 ஆம் திகதி யாழ்ப்பாணப் பொது நூலகம் எரியூட்டப்பட்டபோது நூலகத்தின் பிரதம நூலகராகக் கடமையாற்றியவர்.
தனது யாழ்ப்பாணப் பொது நூலக பணிசார் அனுபவங்களை அடிப்படையாகக் கொண்டு யாழ்ப்பாணப் பொது நூலகம்: அன்றும் இன்றும் எனும் நூலை 2019 இல் வெளியிட்டுள்ளார். இலங்கையிலிருந்து வெளிவந்த நூலகவியல் காலாண்டிதழின் ஆசிரியர்களுள் ஒருவராகவும் விளங்கினார். ரூபவதி தற்போது இங்கிலாந்தில் வசிக்கிறார்.
வாழ்க்கைக் குறிப்பு
ரூபவதி ஏப்ரல் 11, 1943 அன்று இலங்கை, யாழ்ப்பாணம், சாவகச்சேரியைச் சேர்ந்த சுப்பிரமணியம் சின்னத்துரை - இராசம்மா இணையருக்கு மகளாகப் பிறந்தார்.
இவர் இராஜேந்திரம் நடராஜாவை [197-?] ஆம் ஆண்டு திருமணம் செய்தார்.
கல்வி
ரூபவதி தனது ஆரம்பக்கல்வியை நாவலப்பிட்டி கதிரேசன் தமிழ்ப் பாடசாலையிலும் இடைநிலை மற்றும் உயர்நிலைக் கல்வியை யாழ்ப்பாணம் சுண்டிக்குளி மகளிர் கல்லூரியிலும் பயின்றார்.
பின்னர், பேராதனை பல்கலைக்கழகத்தில் தனது இளங்கலைப் பட்டப்படிப்பையும் கொழும்புப் பல்கலைக்கழகத்தில் நூலக அறிவியல் கற்கை நெறியையும் மேற்கொண்டார்.
தொழில்
1974ஆம் ஆண்டு தை மாதம் 10 ஆம் திகதி ரூபவதி யாழ்ப்பாணப் பொது நூலகத்தில் நூலகராக இணைந்து கொண்டார்.
பின்னர், சிறிது காலம் கொழும்பு பொது நூலகத்தின் தமிழ்ப் பிரிவில் உதவி நூலகராகக் கடமையாற்றினார்.
1977 ஆம் ஆண்டு யாழ்ப்பாணப் பொது நூலகத்தில் பிரதம நூலகராகப் பதவியேற்று 1987 ஆம் ஆண்டு வரை கடமையாற்றினார். 1981 ஆம் ஆண்டு சூன் 1 ஆம் திகதி யாழ்ப்பாணப் பொது நூலகம் எரியூட்டப்பட்டபோதும் பின்னர் 1984 ஆம் ஆண்டு மீண்டும் திறக்கப்பட்டபோதும் நூலகத்தின் பிரதம நூலகராகக் கடமையாற்றினார்.
இவர் கொக்குவில் தொழில்நுட்பக் கல்லூரியில் நூலகவியல் பகுதிநேர விரிவுரையாளராகவும் பணியாற்றியுள்ளார்.
யாழ்ப்பாணப் பொது நூலகம்: அன்றும் இன்றும்
ரூபவதி எழுதிய யாழ்ப்பாணப் பொது நூலகம்: அன்றும் இன்றும் எனும் நூல் இலங்கை யாழ்ப்பாணப் பொதுசன நூலக கேட்போர் கூடத்தில் 2019 ஆம் ஆண்டு பெப்ரவரி மாதம் 23ஆம் திகதி வெளியிடப்பட்டது. அதனைத் தொடர்ந்து ஐக்கிய இராச்சியம் ஈலிங்கில் 2019 ஆம் ஆண்டு சூன் மாதம் முதலாம் திகதியும் கனடா ஸ்காபுரோவில் சூலை மாதம் 27 ஆம் திகதியும் வெளியிடப்பட்டது.
உசாத்துணைகள்
பகுப்பு:நூலகவியலாளர்கள் பகுப்பு:தமிழ் நூலகவியலாளர்கள் பகுப்பு:ஈழத்து எழுத்தாளர்கள் பகுப்பு:இலங்கைப் பெண் எழுத்தாளர்கள்
ஏலம் இந்திரா தேவி
ஏலம் இந்திரா தேவி (Elam Endira Devi) என்பவர் ஒரு இந்திய பாரம்பரிய நடனக் கலைஞர் மற்றும் நடன ஆசிரியர் ஆவார். இவர் பாரம்பரிய நடனமான மணிப்புரி நடன வடிவத்தில், குறிப்பாக லாய் ஹரோபா மற்றும் ராஸ் வகைகளில்  நிபுணத்துவம் மற்றும் புலமைப்பரிசிலுக்கு பெயர் பெற்றவர். கலை மற்றும் கலாச்சாரத் துறையில் இவர் செய்த சேவைகளுக்காக இந்திய அரசு 2014 ஆம் ஆண்டில், இந்தியாவின் நான்காவது மிக உயரிய விருதான பத்மசிறீவிருதை வழங்கி கௌரவித்தது.
வாழ்கை வரலாறு
வலது|thumb|240x240px| லை ஹரோபா. ஏலம் இந்திரா தேவி 1954 செப்டம்பர் 1, அன்று  இந்தியாவின் வடகிழக்கு மாநிலமான மணிப்பூரில் உள்ள இம்பாலில்  உள்ள குவாய் நாகமபால் சிங்ஜுபங் லெய்ராக் என்ற இடத்தில் பிறந்தார். இவரது பெற்றோர் ஏலம் பித்துமணி சிங் மற்றும் ஏலம் ரோசோமானி தேவி ஆகியோராவர். இவர் தனது எட்டு வயதிலிருந்தே குரு லூரெம்பாம் அமுய்மா சிங்கிடம் மணிப்பூரி நடனம் கற்று பயிற்சியைத் தொடங்கினார். பின்னர், ஆர். கே. அகேசனா, பத்மஸ்ரீ மைஸ்னம் அமுபி சிங், திங்பைஜாம் பாபு சிங் மற்றும் தியம் தருங்குமார் சிங் போன்ற ஆசிரியர்களிடம் நடனத்தைக் கற்றார். இதன்பிறகு ஜே. என். மணிப்பூர் நடன அகாதாமியில் சேர்ந்தார். அங்கு ஆர். கே. பிரியோகோபால் சனா, யம்ஷான்பி மைபி, தம்பாலங்கோ, என். குமார் மைபி மற்றும் ஹோபாம் நங்காபி ஆகியோரின் கீழ் பட்டையப் படிப்பு கற்க வாய்ப்பு கிடைத்தது. இவர் 1967 இல் நித்யா சாரியாவின் பட்டையப் படிப்பில் தேர்ச்சி பெற்றார்.
மணிப்புரி நடனத்தை கற்றுவந்த அதேசமயம், இவர்  பி.ஏ. படிப்பை முடித்து பின்னர், மணிப்பூரி பண்பாடு மற்றும் இலக்கியத்தில் எம்.ஏ., படிப்பை 1979 இல் குவஹாத்தி பல்கலைக்கழகத்தில் முடித்தார். இதற்கிடையில், இவர் நடனத்தையும் விடாது கற்றுவந்தார். இந்திய அரசாங்கத்தின் கலாச்சார அமைச்சின் இளம் கலைஞர்களுக்கான உதவித்தொகையின் உதவியுடன், 1979 இல் ராசிலும், 1984 இல் லை ஹரோபாவிலும் முதுகலை பட்டப்படிப்புகளை முடித்தார்.
1972 ஆம் ஆண்டில் மணிப்புரியத்தில் சிறந்த திரைப் படத்திற்கான தேசிய திரைப்பட விருதை வென்ற படமான மாதம்கி மணிப்பூர் என்ற திரைப்படத்தில் இந்திரா தேவி நடித்துள்ளார். இவர் பல பிராந்திய, தேசிய மற்றும் சர்வதேச நிகழ்ச்சிகளிலும் ஆடியுள்ளார். இவர் ஆடிய குறிப்பிடத்தக்க சர்வதேச நிகழ்ச்சிகள் சில:
இந்திரா தேவி பல நாட்டிய நாடகங்களிலும் பங்கேற்றுள்ளார்.
இந்திரா தேவி ஹோபாம் மணிகோபால் சிங் எப்பவரை மணந்தார். இந்த இணையருக்கு மூன்று மகன்கள் மற்றும் இரண்டு மகள்கள் உள்ளனர்.
மிட்டி பாரம்பரிய நடனப் பள்ளி மற்றும் நிகழ்த்து மையம்
1993 ஆம் ஆண்டில், இந்திரா தேவி இம்பாலில் மெய்டி பாரம்பரிய நடனம் கற்பிக்கும் பள்ளி மற்றும் நிகழ்த்து மையத்தை நிறுவினார், அன்றிலிருந்து நிறுவனத்தின் இயக்குநராக உள்ளார். செவ்வியல் மற்றும் பாரம்பரிய நடனங்கள் மற்றும் பாலேக்களைக் கற்றுக்கொள்வதற்கான ஒரு மையமாக இந்த நிறுவனம் உள்ளது இது இந்திய அரசின் கலாச்சார அமைச்சினால் அங்கீகரிக்கப்பட்டுள்ளது.
பதவிகள்
இந்திரா தேவி பல்வேறு குறிப்பிடத்தக்க பதவிகளை வகித்துள்ளார்:
இவர் 2009 முதல் யுனெஸ்கோ கிளப் அசோசியேஷன் ஆஃப் இந்தியாவின் வாழ்நாள் உறுப்பினராக உள்ளார். மேலும் 1989 முதல் இம்பாலின் அகில இந்திய வானொலியில் மணிப்பூரி நடனம் குறித்த நிபுணர் வர்ணனையாளராக பணியாற்றி வருகிறார். இவர் 2001 முதல் 2012 வரை மணிப்பூர் பல்கலைக்கழக கல்விப் பணியாளர் கல்லூரியில் பல்கலைக்கழக மானியக் குழுவின் விருந்தினர் விரிவுரையாளராகவும் பணியாற்றியுள்ளார் 1996 முதல் மணிப்பூரில் உள்ள ஜவகர்லால் நேரு மணிப்பூர் நடன அகாதமியின் மூத்த குருவாக பணியாற்றி வருகிறார்.
வெளி இணைப்புகள்
பகுப்பு:1954 பிறப்புகள் பகுப்பு:வாழும் நபர்கள் பகுப்பு:இந்தியப் பாரம்பரிய பெண் நடனக் கலைஞர்கள் பகுப்பு:பத்மசிறீ விருது பெற்ற கலைத் துறையினர்
இத்ரிசு தேபி
இத்ரிசு தேபி இத்னோ (Idriss Déby Itno; إدريس ديبي; 18 சூன் 1952 – 20 ஏப்ரல் 2021) சாட் நாட்டின் அரசியல்வாதியும், இராணுவ அதிகாரியும் ஆவார். இவர் 1990 முதல் இறக்கும் வரை சாட் நாட்டின் அரசுத்தலைவராகப் பதவியில் இருந்தார். இவர் படை ஒன்றிற்குத் தலைமை தாங்கிச் செல்லும் போது கொல்லப்பட்டார். இத்ரிசு ஆளும் தேசப்பற்றுள்ள இரட்சணிய இயக்கத்தின் தலைவரும் ஆவார். இவர் சகாவா இனக்குழுவின் பிதாயத் வம்சத்தைச் சேர்ந்தவர். 1990 திசம்பரில் அன்றைய அரசுத்தலைவராக இருந்த இசேனே ஆப்ரே இற்கு எதிராகக் கிளர்ச்சியில் ஈடுபட்டு ஆட்சியைக் கைப்பற்றினார். அதற்குப் பின்னர் இவரது ஆட்சிக்கு எதிராக இடம்பெற்ற பல கிளர்ச்சிகளையும், இராணுவப் புரட்சிகளையும் முறியடித்து ஆட்சியில் தொடர்ந்தார். 1996, 2001 அரசுத்தலைவர் தேர்தல்களில் வெற்றி பெற்றார். ஒரு அரசுத்தலைவரின் பதவிக்கால எல்லை நீக்கப்பட்டதை அடுத்து, 2006, 2011, 2016, 2021 தேர்தல்களிலும் போட்டியிட்டு வெற்றி பெற்றார். இவர் முஅம்மர் அல் கதாஃபியின் உலகப் புரட்சி மையத்தில் படித்துப் பட்டம் பெற்றார். தெபியின் பல தசாப்த கால ஆட்சியை பல பன்னாட்டு ஊடகங்கள் சர்வாதிகார ஆட்சியாக விவரித்தன.
இறப்பு
இவர் 2021 ஏப்ரல் 20 அன்று "பாக்ட்" கிளர்ச்சியாளர்களுக்கு எதிராகத் தனது படைகளுக்குத் தலைமை தாங்கிச் சென்ற போது துப்பாக்கிக் குண்டுகள் தாக்கி களச்சாவு அடைந்ததாக இராணுவப் பேச்சாளர் தெரிவித்தார். இறக்குப் போது இவருக்கு அகவை 68 ஆகும். இவரது இறப்பை அடுத்து சாட் நாட்டின் நாடாளுமன்றம் கலைக்கப்பட்டு, இவரது மகன் மகமத் தேபி இத்னோ தலைமையில் இடைக்கால இராணுவப் பேரவை அமைக்கப்பட்டது. அத்துடன் சாட் அரசும் கலைக்கப்பட்டது.
மேற்கோள்கள்
பகுப்பு:1952 பிறப்புகள் பகுப்பு:2021 இறப்புகள் பகுப்பு:ஆப்பிரிக்க அரசுத்தலைவர்கள் பகுப்பு:சாட்
இடிகரை அக்கமார் கோயில்
இடிகரை அக்கமார் கோயில் தமிழ்நாட்டில் கோயம்புத்தூர் மாவட்டம், இடிகரை என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பளிங்கு ஊதுபைத் தவளை
அப்பர்தான் சிசுடோமா (Uperodon systoma) என்பது பாக்கித்தான், இந்தியா, நேபாளம் மற்றும் இலங்கை ஆகிய நாடுகளில் காணப்படும் கூர்வாய் கொண்ட தவளை சிற்றினமாகும். இது பல்வேறு பொதுவான பெயர்களில் அறியப்படுகிறது: வெளிறிய தவளை, பளிங்கு ஊதுபைத் தவளை மற்றும் சின்ன ஊதுபைத் தவளை.
விளக்கம்
இதனுடையப் பொதுவான பெயர்கள் குறிப்பிடுவது போல, அப்பர்தான் சிசுடோமா ஒப்பீட்டளவில் சிறிய தலையுடன் மிகவும் திடமான தோற்றத்தைக் கொண்டுள்ளது. இவை 2.5 in நீளம் (மூக்கு-குதம் நீளத்தில்) வரை வளரும்.
இத்தவளைக்குப் பற்கள் இல்லை. இந்த அசாதாரண பண்பானது இதனுடைய உருமாற்றத்திற்குப் பிறகு இது உண்ணக்கூடிய உணவின் அடிப்படையில் அமைந்துள்ளது. இத்தவளை முக்கியமாகக் கறையான்கள் மற்றும் எறும்புகளுடன் மற்ற பூச்சிகளைக் குறைந்த எண்ணிக்கையில் உண்ணுகின்றது. இது போன்ற சிறிய ஆனால் இடஞ்சார்ந்த இரை பொருட்களைக் கைப்பற்றுவதில் பற்கள் மிகவும் பயனுள்ளதாக இருக்காது என்பதால் இந்த மாற்றம் இருக்கலாம். இரையை இவை, இவற்றின் நாக்கைப் பயன்படுத்திச் சேகரிக்கின்றன.
link=//upload.wikimedia.org/wikipedia/commons/thumb/2/29/Unearthed_Ballon_frog_in_Bakamuna%2C_Sri_Lanka.jpg/220px-Unearthed_Ballon_frog_in_Bakamuna%2C_Sri_Lanka.jpg|இடது|thumb| ஊதுபை தவளை [[இலங்கை|இலங்கையில் பகமுனாவில் உள்ளது.]]
வாழ்விடம் மற்றும் நடத்தை
அப்பர்தான் சிசுடோமா என்பது மண்ணில் தன்னை புதைத்துக்கொண்டு வளைவாழ்க்கை வாழும் சிற்றினமாகும். இந்த தவளைகள் வறண்ட காடுகள், சமவெளிகள், தோட்டங்கள் மற்றும் விவசாய பகுதிகள் போன்ற பல வாழ்விடங்களில் காணப்படுகின்றன. முதிர்ச்சியடைந்த தவளைகள் மழைக்காலங்களில் மட்டுமே காணப்படும். மற்ற நேரங்களில் இவை மண்ணுக்குள் புதைந்து காணப்படும். மழைக்காலத்தில் கறையான்கள் கூட்டமாக வெளிப்படும் போது மழை பெய்யும் இரவுகளில் அதிகமாக உணவைப் பெறுகின்றன.
பருவ மழையின் போது ஓடைகள் மற்றும் நெல் வயல்களின் கரைகளிலிருந்து ஆண் தவளை பெண் தவளைகளை ஓசை எழுப்பி கலவி மேற்கொள்கிறது. தண்ணீரில் மிதக்கும் முட்டைகளை இடுகின்றன.
மேற்கோள்கள்
பகுப்பு:தவளைகள்
மங்கையர்க்கரசி அமிர்தலிங்கம்
மங்கையர்க்கரசி அமிர்தலிங்கம் (11 சூலை 1933 - 9 மார்ச் 2016 ) ஈழத்து இசைக் கலைஞரும் அரசியல் செயற்பாட்டாளரும் ஆவார். இவர் இலங்கை யாழ்ப்பாண மாவட்டத்தைச் சேர்ந்த மூளாயை பிறப்பிடமாகக் கொண்டவர்.
வாழ்க்கைக் குறிப்பு
இவரின் தந்தையார் பெயர் வல்லிபுரம். இவர் இலங்கைத் தமிழர் விடுதலைக் கூட்டணித் தலைவராக விளங்கிய அப்பாப்பிள்ளை அமிர்தலிங்கத்தை 1954 ஆம் ஆண்டு திருமணம் செய்தார். இவர்களுக்கு காண்டீபன், பகீரதன் என்னும் இரு மகன்மார் உள்ளனர். 1989 ஆம் ஆண்டு சூலை மாதம் அமிர்தலிங்கம் கொலை செய்யப்பட்டதைத் தொடர்ந்து ஐக்கிய இராச்சியத்திற்குப் புலம்பெயர்ந்தார். இலண்டன் நகரில் தனது இறுதிக்காலம் வரை வாழ்ந்தார். தனது 82 ஆம் வயதில் 2016 ஆம் ஆண்டு மார்ச் மாதம் 9 ஆம் திகதி காலமானார்.
கல்வி
மங்கையர்க்கரசி தனது இசைத்துறைக் கற்கையை இராமநாதன் கல்லூரியில் மேற்கொண்டு கர்நாடக இசையிலும் நாடகவியலிலும் சிறப்புத் தேர்ச்சி பெற்றார்.
அரசியல் வாழ்க்கை
1950 காலப்பகுதியில் இருந்து 1980 களின் இறுதிவரை இலங்கைத் தமிழரசுக் கட்சி சார்பிலும் பின்னர் இலங்கைத் தமிழர் விடுதலைக் கூட்டணி சார்பிலும் அரசியல் செயற்பாடுகளிலும் போராட்டங்களிலும் ஈடுபட்டு முன்னணி தமிழ்ப் பெண் அரசியல் செயற்பாட்டாளராக விளங்கினார். இலங்கைத் தமிழரசுக் கட்சியின் மாதர் முன்னணி பொதுச் செயலாளராகவும் இலங்கைத் தமிழர் விடுதலைக் கூட்டணியின் மகளிர் பேரவைச் செயலாளராகவும் பணிபுரிந்தார். அரசியல் கூட்டங்களில் சிறந்த உரையாளராகவும் விடுதலை இயக்கப் பாடகராகவும் விளங்கினார்.
சிறீ எதிர்ப்புப் போராட்டம்
1957 ஆம் ஆண்டு சனவரி மாதம் 19 ஆம் திகதி ஆரம்பித்த சிங்கள சிறீ எதிர்ப்புப் போராட்டத்தைத் தொடர்ந்து வாகனங்களில் தமிழ் இலக்கத் தகடுகளைப் பொறிப்பதிலும் கடையைடைப்புச் செயற்பாடுகளிலும் பங்கு கொண்டார்.
1958 ஆம் ஆண்டு பேருந்து வண்டிகளிலும் பேருந்துத் தரிப்பு நிலையங்களிலும் சிங்கள சிறீயை அழித்துத் தமிழ்ச் சிறீயை பொறிக்கும் போராடங்களில் ஏனைய தமிழரசுக் கட்சிப் பெண் செயற்பாட்டாளர்களுடன் ஈடுபட்டார். இதன் விளைவாக, சுன்னாகம் பொலிசாரால் கைது செய்யப்பட்டு, மல்லாகம் நீதிமன்றத்தில் நிறுத்தப்பட்டு, ஆறு மாத சிறைத்தண்டனைக்கு ஆளாக்கப்பட்டார்.
சத்தியாக்கிரகப் போராட்டம்
1961 ஆம் ஆண்டு இலங்கை தமிழரசுக் கட்சியால் மொழியுரிமை வேண்டி முன்னெடுக்கப்பட்ட சத்தியாக்கிரகப் போராட்டத்தில் மங்கையர்க்கரசியின் பங்களிப்பு முக்கியமாக அமைகிறது.
1961 பெப்ரவரி 20 ஆம் திகதி யாழ்ப்பாணக் கச்சேரிக்கு முன்பாக நடைபெற்ற போராட்டத்தில் சா. ஜே. வே. செல்வநாயகம், அ. அமிர்தலிங்கம், கந்தையா, நவரத்தினம் ஆகியோருடன் மங்கையர்க்கரசியும் மாதர் முன்னணித் தலைவர்களுள் ஒருவராகக் கலந்து கொண்டார். வரலாறு நெடிதும் மக்கள் விடுதலை மற்றும் உரிமைப் போராட்டங்களில் இசையும் பாடல்களும் முக்கிய பங்காற்றியுள்ளன. இச்சத்தியாக்கிரகப் போராட்டத்தில் மங்கையர்க்கரசி பாடல்களைப் பாட சத்தியாக்கிரகிகள் அவருடன் இணைந்து பாடினர்.
சத்தியாக்கிரகத்தின் முதல் இரண்டு நாட்களும் அதனை நிறுத்தும் நோக்குடன் பொலிசார் தடியடி மற்றும் கண்ணீர்ப்புகைப் பிரயோகத்தை மேற்கொண்டனர். இதில் தமிழரசுக் கட்சியின் முக்கிய தலைவர்களாக விளங்கிய வி. தர்மலிங்கம், அமிர்தலிங்கம், வீ. ஏ. கந்தையா, கே. திருநாவுக்கரசு, நாகநாதன் உட்பட 52 சத்தியாகிரகிகள் காயமடைந்தனர்.
எல்லாம் தமிழ் இயக்கம்
1963 ஆம் ஆண்டு இலங்கைத் தமிழரசு கட்சியால் முன்னெடுக்கப்பட்ட எல்லாம் தமிழ் இயக்கத்திலும் மங்கையர்க்கரசி முன்னின்று செயற்பட்டார்.
இதனைத் தொடர்ந்து தபால் நிலையத்திற்கு முன்னால் நடைபெற்ற போராட்டத்திலும் அரச மந்திரிமார் வருகைக்கு எதிரான கறுப்புக் கொடி ஆர்ப்பாட்டத்திலும் யாழ்ப்பாணம் மக்கள் வங்கிக்கு முன்பாக நடைபெற்ற கறுப்புக் கொடி ஆர்ப்பாட்டத்திலும் கலந்து கொண்டார். தந்தை செல்வாவின் பாதயாத்திரையிலும் கலந்து கொண்டார். சிறையில் அடைக்கப்பட்ட இளைஞர்களை உடனே விடுவிக்கக் கோரி யாழ்ப்பாண உயர்நீதிமன்றம் முன்பு தமிழரசுக் கட்சித் தலைவர்களுடன் ஒருநாள் உண்ணா நோன்பு இருந்தார்.
மேற்கோள்கள்
பகுப்பு:1933 பிறப்புகள் பகுப்பு:2016 இறப்புகள் பகுப்பு:ஈழத்து நபர்கள் பகுப்பு:இலங்கைத் தமிழ்ப் பெண் அரசியல்வாதிகள் பகுப்பு:யாழ்ப்பாணத்து நபர்கள்
கடலூர் கங்கையம்ன கோயில்
கடலூர் கங்கையம்ன கோயில் தமிழ்நாட்டில் கடலூர் மாவட்டம், கடலூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கங்கையம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் ஆடி வெள்ளி திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:கடலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அக்ரஹாரசாமக்குளம் விஸ்வேஸ்வரர் கோயில்
அக்ரஹாரசாமக்குளம் விஸ்வேஸ்வரர் கோயில் தமிழ்நாட்டில் கோயம்புத்தூர் மாவட்டம், அக்ரஹாரசாமக்குளம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினைந்தாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நெப்ரோசோவா
விளக்கம்
நெப்ரோசோவா, இருபக்கச் சமச்சீர் உயிரிகளின் முக்கிய கிளையானது, புரோட்டோஸ்டோம் மற்றும் டியூட்டோரோஸ்டோம் எனப் பிரிக்கப்பட்டுள்ளது. இதில் கிட்டத்தட்ட அனைத்து விலங்கு தொகுதிகளிலுள்ள ஒரு மில்லியனுக்கும் அதிகமான உயிரினங்கள் உள்ளன. இதன் சகோதர கிளை சீனாசீலோமார்பா ஆகும். ஆம்புலக்ரேரியா (வழக்கமாக டியூட்டோரோஸ்டோம்கள்) முன்பு இதன் சகோதர குழுவாகக் கருதப்பட்டது. இது சீனாம்புலேகிராரியாவின் அடித்தளமான டியூட்டோரோஸ்டோம்களை உருவாக்குகிறது. இது முந்தைய ஆய்வுகளில் நெப்ரோசோவா மற்றும் டியூட்டோரோஸ்டோம்களின் செல்லாததாகும் அடித்தள இருபக்கச்சமச்சீர் உயிரிகளாகும். உடற்குழி, செரிமானப் பாதை மற்றும் கழிவுநீக்க உறுப்புகள் ( நெப்ரிடியா) மற்றும் நரம்பு வடங்கள் நெப்ரோசோவாவில் உருவாகின்றன. புரோட்டோனெப்ரிடியா புரோட்டோசுடோம்களில் மட்டுமே காணப்படுவதால், இவை இந்த குழுவின் சீனாபோமார்பியாக கருதப்பட முடியாது என்று வாதிடப்பட்டது. இது நெப்ரோசோவாவை முறையற்ற பெயராக மாற்றும், யூபிலேட்ரியா இந்த கிளையின் பெயராக இருக்கும்.
முதுகுநாணிகள் (அனைத்து முதுகெலும்பிகள்) அனைத்தும் டியூட்டோரோசுடோம்கள் ஆகும். சுமார் 555 மில்லியன் ஆண்டுகள் பழமையான கிம்பெரெல்லா ஒரு புரோட்டோசுடோம் என்று தெரிகிறது. இது உண்மையென்றால், கேம்ப்ரியன் தொடங்குவதற்கு 538.8 மில்லியன் ஆண்டுகளுக்கு முன்பு, கிம்பெரெல்லா தோன்றுவதற்கு சில காலத்திற்கு முன்பே புரோட்டோசுடோம் மற்றும் டியூட்டோரோசுடோம் பரம்பரை பிரிந்திருக்க வேண்டும்.
மேற்கோள்கள்
<references group="" responsive="1">
வெளி இணைப்புகள்
பகுப்பு:வகைப்பாட்டியல்
கூகூர் ஆம்பரவனேஸ்வரர் கோயில்
கூகூர் ஆம்பரவனேஸ்வரர் கோயில் தமிழ்நாட்டில் தஞ்சாவூர் மாவட்டம், கூகூர் என்னும் ஊரில் அமைந்துள்ள சிவன் கோயிலாகும்.
மாங்கனி
முற்காலத்தில் இக்கோயிலில் உள்ள தல மரமான மாமரத்தில் வருடத்திற்கு ஒரு மாங்கனி காய்த்ததாகவும் அதனை உண்டு துர்வாச முனிவர் தவம் செய்து வந்துள்ளார். பாண்டவர்கள் திரௌபதையுடன் வழிபாடு செய்ய வந்தபோது அக்கனி மீது ஆசைப்பட, அதை அறிந்த பீமன் அதனைப் பறித்து திரௌபதையிடம் தருகிறார். அதனை உணர்ந்த கிருஷ்ணர் துர்வாசருக்கு அது தெரிந்தால் கோபப்பட்டு விடுவார் என்று உணர்ந்து அக்கனியை அம்மரத்தில் பொருந்தச் செய்தார். ஆதலால் இத்தலத்தை அருந்தமாங்கனி பொருந்திய தலம் என்பர்.
கோயில் அமைப்பு
இக்கோயிலில் ஆம்பரவனேஸ்வரர், மங்களாம்பிகை சன்னதிகளும், நவகிரக உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது. மூலவருக்கு முன்பாக இரு புறமும் துவாரபாலகர்கள் உள்ளனர். கோயிலின் முகப்பில் உள்ள கோபுரத்தைக் கடந்து உள்ளே செல்லும்போது பலி பீடம், நந்தி ஆகியவை உள்ளன. கோஷ்டத்தில் விநாயகர், நடராஜர், துர்வாசர், தட்சிணாமூர்த்தி, லிங்கோத்பவர், பிரம்மா, துர்க்கை, கங்காளமூர்த்தி, சண்டிகேஸ்வரர் ஆகியோர் உள்ளனர். மங்களாம்பிகை சன்னதி கோயிலின் இடப்புறத்திலும், நவக்கிரக சன்னதி திருச்சுற்றிலும் அமைந்துள்ளன. லிங்க வடிவில் உள்ள மூலவருக்கு முன்பாக இரு புறமும் துவாரபாலகர்கள் உள்ளனர்.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
குடமுழுக்கு
இக்கோயிலின் குடமுழுக்கு ஜய வருடம் ஆவணி மாதம் 26ஆம் நாள் (11 செப்டம்பர் 2014) அன்று நடைபெற்றது.
மற்றொரு கூகூர்
திருச்சி மாவட்டததில் கூகூர் என்ற பெயரில் ஒரு ஊர் உள்ளது. அங்குள்ள கோயில் குகேஸ்வரர் கோயிலாகும்.
கடலூர் முதுநகர் ஏற்றுகிணற்று மாரியம்மன் கோயில்
கடலூர் முதுநகர் ஏற்றுகிணற்று மாரியம்மன் கோயில் தமிழ்நாட்டில் கடலூர் மாவட்டம், கடலூர் முதுநகர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கூகூர் ஆம்பரவனேஸ்வரர் கோயில்
படத்தொகுப்பு
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கடலூர் முதுநகர் ஏற்றுகிணற்று மாரியம்மன் கோயில்
கோயில் அமைப்பு
இக்கோயிலில் ஏற்றுகிணற்றுமாரியம்மன்சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் ஆடி வெள்ளி திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:கடலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நவநீத் ஆதித்யா வைபா
thumb நவ்நீத் ஆதித்யா வைபா (Navneet Aditya Waiba) இவர் ஓர் இந்திய நேபாளி மொழி நாட்டுப்புற பாடகர் ஆவார். இவர் நேபாளி மொழி நாட்டுப்புற பாடகரான மறைந்த ஹிரா தேவி வைபாவின் மகள் ஆவார். ஹிரா தேவி வைபா நேபாளி நாட்டுப்புற பாடல்களின் முன்னோடி என்று புகழப்படுகிறார்.
ஆரம்ப கால வாழ்க்கை
நவ்நீத் ஆதித்யா வைபா, ஹிரா தேவி வைபா (தாய்) மற்றும் ரத்தன் லால் ஆதித்யா (தந்தை) ஆகியோருக்கு மகளாகப் பிறந்தார். இந்தியாவின் மேற்கு வங்காளத்தின் டார்ஜிலிங்கில் உள்ள குர்சேவங் என்ற மலை நகரத்தில் வளர்ந்தார். வைபா தனது தாய் மற்றும் தாத்தா சிறீ சிங் மன் வைபாவின் காரணமாக ஒரு இசை சூழலில் வளர்ந்தார். இவர் தனது தாயின் இசை வழிகாட்டியாகவும், அவரிடம்  பயிற்சி பெற்றவராகவும் இருக்கிறார்.
கல்வி மற்றும் தொழில்
நவ்நீத் ஆதித்யா வைபா இந்தியாவின் மேற்கு வங்காளத்தின் வட வங்காள பல்கலைக்கழகத்தில் ஆங்கிலத்தில் முதுகலைப் பட்டம் பெற்றார். இவர் ஒரு முன்னாள் மூத்த விமான உதவியாளர். மேலும், ஆங்காங்கின் கத்தே பசிபிக் விமான நிறுவனத்தில் பணியாற்றினார்.
இசைப் பயணம்
2011 ஆம் ஆண்டில் இவரது தாயார் ஹிரா தேவி வைபாவின் மறைவுக்குப் பிறகு, குடும்பத்தின் இசை மரபுகளை உயிரோடு வைத்திருக்க நவ்நீத் ஆதித்யா வைபா பாடத் தொடங்கினார். இவரது சகோதரர் சத்ய ஆதித்யா வைபா மற்றும் நவ்நீத் ஆகியோர் நேபாள நாட்டுப்புற இசையை புதுப்பிக்கவும், பாதுகாக்கவும், பிரபலப்படுத்தவும் ஒரு குழுவாக பணியாற்றுகிறார்கள். வைபா பெரும்பாலும் நேபாளி சமுதாயத்தில் பெண்கள் பிரச்சினைகள் மற்றும் சிரமங்களைப் பற்றி பாடுகிறார்.
இவர்கள் இருவரும் ஹிரா தேவி வைபாவின் பாடல்களை மீண்டும் ஒழுங்கமைத்து மீண்டும் பதிவுசெய்தனர். 2015 ஆம் ஆண்டில் இவர்கள் ஹிரா தேவி வைபாவின் மிகச் சிறந்த மற்றும் பிரபலமான பாடல்களைத் தேர்ந்தெடுத்தனர். இவர்கள் இந்த இசைத் தொகுப்புக்கு ' அம லாய் சிரத்தாஞ்சலி - தாயாருக்கு அஞ்சலி ' என்று பெயரிட்டு, அதை 2017 நவம்பர் 3, அன்று நேபாளத்தின் காத்மாண்டுவில் உள்ள படான் அருங்காட்சியகத்தில் ஒரு வரலாற்று நிகழ்ச்சியாக வெளியிட்டனர்.
"நாங்கள் சேர்ந்த வேர்களுக்குச் செல்ல இளைய தலைமுறையினரை ஊக்குவிக்க விரும்புகிறேன். பாடல்கள் அந்த நினைவுகளை மீண்டும் கொண்டு வரும் என்று நான் நினைக்கிறேன். " -நவ்நீத் ஆதித்யா வைபா
ஹிரா தேவி வைபா
இவரது தயார் ஹிரா தேவி வைபா என்பவர் இந்திய மாநிலமான, மேற்கு வங்காளத்தின், டார்ஜிலிங்கைச் சேர்ந்த ஒரு இந்திய நாட்டுப்புற பாடகர் ஆவார். மேலும் இவர் நேபாளி நாட்டுப்புற பாடல்களின் முன்னோடி என்று புகழப்படுகிறார். இவரது பாடலான 'சூரா தா ஹோய்னா அஸ்துரா' ( நேபாளி : चुरा त होइन अस्तुरा) என்பது இதுவரை பதிவு செய்யப்பட்ட முதல் தமாங் செலோ பாடல் என்று கூறப்படுகிறது. கொல்கத்தாவின் எச்.எம்.வி இசை வெளியீட்டு நிறுவனத்தால் இவரது பாடல்கள் (1974 மற்றும் 1978 இல்) வெளியிடப்பட்டன. இவ்வாறு பாடல்கள் வெளியிடப்பட்ட ஒரே நேபாள நாட்டுப்புற பாடகர் ஹிரா தேவி வைபா ஆவார். அனைத்திந்திய வானொலியின் ஒரே 'அ' தர நேபாளி நாட்டுப்புற பாடகி இவர் ஆவார்.
வெளி இணைப்புகள்
பகுப்பு:டார்ஜிலிங் மாவட்ட நபர்கள் பகுப்பு:பாடகர்கள்
மத்திய பட்டு வளர்ப்பு ஆராய்ச்சி மற்றும் பயிற்சி நிறுவனம்
மத்திய பட்டு வளர்ப்பு ஆராய்ச்சி மற்றும் பயிற்சி நிறுவனம் (Central Sericultural Research and Training Institute) என்பது இந்திய அரசின் ஜவுளி அமைச்சகத்தின் நிறுவனம் ஆகும்.
பொது
மத்திய பட்டு வளர்ப்பு ஆராய்ச்சி மற்றும் பயிற்சி நிறுவனம், இந்திய அரசின் ஜவுளி அமைச்சகத்தின் கீழ் செயல்படும் ஓர் நிறுவனம் ஆகும். இந்நிறுவனம் 1943ஆம் ஆண்டில் நிறுவப்பட்டது. இது பெங்களூரில் உள்ள இந்தியப் பட்டு வாரியத்தின் ஓர் அங்கமாக மேற்கு வங்காளத்தின் முர்சிதாபாத்தில் உள்ள பெர்ஹாம்பூரில் அமைந்துள்ளது. இந்நிறுவனம் கொல்கத்தாவிலிருந்து 200 கிலோ மீட்டர் தொலைவில் அமைந்துள்ளது.
நோக்கம்
இந்நிறுவனம் இந்தியாவின் வடகிழக்கு மாநிலங்களில் பட்டுவளர்ப்பினை மேம்படுத்தும் நோக்கில் தொடங்கப்பட்டது. இந்நிறுவனம் பட்டுவளர்ப்பில் பல்வேறு பிரிவுகளில் குறிப்பிடத்தக்க ஆய்வினை மேற்கொண்டுள்ளது. பல்வேறு மல்பெரி வகைகளை இந்த பகுதிக்கு ஏற்ற வகையில் அறிமுகம் செய்துள்ளது. பட்டுப்பூச்சி வகைகளிலும் ஆய்வு மேற்கொண்டு பட்டுப்பூச்சி ரகங்களை அறிமுகப்படுத்தியுள்ளதோடு, பட்டுநூற்பு தொழில்நுட்பத்திலும் குறிப்பிடத்தக்க மேம்பாட்டினை செய்துள்ளது.
பிரிவுகள்
பட்டுவளர்ப்புத் தொழிலில் மனித வள மேம்பாட்டினை அதிகரிக்கும் நோக்கில் பயிற்சி அளித்து வருவதோடு, பட்டுவளர்ப்பில் பட்டப்படிப்பிற்கு பிந்தைய பட்டய படிப்பினையும் நடத்திவருகிறது. இங்குச் செயல்படும் முக்கியப் பிரிவுகள்:
மேற்கோள்கள்
பகுப்பு:Coordinates not on Wikidata பகுப்பு:ஆய்வு நிறுவனங்கள்
ஜெயந்தி குமரேஷ்
ஆரம்ப வாழ்க்கை
ஜெயந்தி தனது 3 வயதிலிருந்து சரசுவதி வீணையை இசைக்கத் தொடங்கினார். இவரது தாயார் லால்குடி ராஜலட்சுமி முதல் ஆசிரியராக இருந்தார். பின்னர் இவர் தனது தாய்வழி அத்தையான பத்மாவதி அனந்தகோபாலன் என்பவரிடம் வீணையைக் கற்றுக் கொண்டார். வீணை மேதையான, சுந்தரம் பாலச்சந்தரிடமிருந்து வீணையைக் கற்றுக் கொள்வதற்கும் அவருடன் நிகழ்ச்சியை நிகழ்த்துவதற்கும் ஒரு அரிய வாய்ப்பையும் இவர் பெற்றார். ஜெயந்தி வித்வான் குமரேஷ் ராஜகோபாலன் என்பவரை மணந்தார். பிரபல வயலின் கலைஞர்களான கணேஷ் மற்றும் குமரேஷ் சகோதரர்களில் குமரேஷ் ராஜகோபாலன் இளையவராவார். ஜெயந்தி புகழ்பெற்ற வயலின் கலைஞர் சிறீ லால்குடி ஜெயராமனின் மருமகளாவார்.
நிகழ்ச்சிகள்
முனைவர் ஜெயந்தி இந்தியாவில் சவாய் காந்தர்வ் மகோத்சம், காண சரசுவதி சமரா, குவாலியர் இசை விழா போன்ற பல மதிப்புமிக்க விழாக்களில் தனது இசை நிகழ்ச்சிகளை நிகழ்த்தியுள்ளார். சான் பிரான்சிஸ்கோ ஜாஸ் விழா, தர்பார் இசைத் திருவிழா, குயின்சுலாந்து இசை விழா, டார்வின் இசை விழா, அடிலெய்ட் இசை விழா மற்றும் ஐக்கிய நாடுகள் அவை, நியூயார்க், பல்லேடியம், இந்தியானா, தியேட்டர் தி லா வில்லே, பாரிஸ், வடமேற்கு நாட்டுப்புற விழா, சியாட்டில் போன்ற அனைத்துலக விழாக்களிலும் நிகழ்ச்சிகளை நிகழ்த்தியுள்ளார்.
இவர் இந்திய தேசிய இசைக்குழுவை நிறுவியுள்ளார். அதில் இந்தியாவின் வளமான இசை மற்றும் கலாச்சார பாரம்பரியத்தை பிரதிநிதித்துவப்படுத்தும் கர்நாடக மற்றும் இந்துஸ்தானி வகைகளைச் சேர்ந்த கலைஞர்கள் குழு ஒன்று ஒரே பதாகையின் கீழ் வந்து இந்திய பாரம்பரிய இசையை வெளிப்படுத்துகிறார்கள்.
"மர்மமான இருமை" என்ற இசைத்தொகுப்பை இவர் இயற்றி வெளியிட்டுள்ளார். இது சரசுவதி வீணை என்ற ஒரே கருவியின் மூலம் எளிய மற்றும் சிக்கலான சுயத்தின் பல பரிமாண பிரதிபலிப்பாகும். கலைஞர் ஏழு வெவ்வேறு வீணை தடங்களை வாசித்திருக்கிறார். இந்த இசைத்தொகுப்பு அதன் வகைகளில் ஒன்றாகும்.
விருதுகள்
மகாராஜபுரம் சந்தானம் நினைவு விருது இவருக்கு 2004இல் வழங்கப்பட்டது. 2010இல் காஞ்சி சங்கர மடம்: வீணை நாத மணி என்றப் பட்டத்தை வழங்கியது. 2018இல் இந்திரா சிவசைலம் நினைவு பதக்கம் பெற்றுள்ளார். 2018: லண்டனில் விஸ்வ கலா ரத்னா என்ற பட்டம் பெற்றுள்ளார். சென்னை மியூசிக் அகாதமி மூலம் 990, 1992, 2000, 2002, 2012, 2015, 2016, 2017, 2018, 2019 ஆகிய ஆண்டுகளில்: "வீணைக்கான விருது" பெற்றுள்ளார். 2019இல் புது தில்லி பாரதிய வித்யா பவன் என்ற அமைப்பின் மூலம் "சங்கீத சிகார் சம்மன்" பட்டம் வழங்கப்பட்டது.
குறிப்புகள்
பகுப்பு:வாழும் நபர்கள் பகுப்பு:வீணை இசைக் கலைஞர்கள்
பட்டினை உற்பத்திச் செய்யும் விலங்குகளின் பட்டியல்
பட்டு பல்வேறு வகையான விலங்குகளால், பல்வேறு நோக்கங்களுக்காக, பல்வேறு வகைகளில் உற்பத்தி செய்யப்படுகிறது. இங்குப் பட்டினை உற்பத்தி செய்யும் விலங்குகளின் பட்டியல் (List of animals that produce silk) கொடுக்கப்பட்டுள்ளது.
வெளி இணைப்புகள்
பகுப்பு:பட்டு பகுப்பு:உயிரியல் தொடர்பான பட்டியல்கள்
தேனீ வளர்ப்பு சொற்களஞ்சியம்
மேலும் காண்க
பகுப்பு:உயிரியல் தொடர்பான பட்டியல்கள்
தேசிய விலங்கு உயிரிதொழில்நுட்ப நிறுவனம்
தேசிய விலங்கு உயிரிதொழில்நுட்ப நிறுவனம் (National Institute of Animal Biotechnology) என்பது இந்திய அறிவியல் மற்றும் தொழில்நுட்ப அமைச்சகம் உயிரித்தொழில்நுட்ப துறையின் கீழ் செயல்படும் தன்னாட்சி ஆராய்ச்சி நிறுவனமாகும். இந்நிறுவனம் இந்தியாவின் ஹைதராபாத்தில் பேராசிரியர் பல்லு ரெட்டண்ண தலைமையில் அமைக்கப்பட்டுள்ளது. காச்சிபெளலியில் உள்ள ஐதராபாத்து பல்கலைக்கழகத்தின் ஆர்யபட்டா தொகுதியில் விலங்கு உயிரிதொழில்நுட்ப நிறுவனம் அமைந்துள்ளது.
இந்நிறுவனத்தின் முதன்மை நோக்கம்/செயற்பாடானது புதுமையான மற்றும் அதிநவீன தொழில்நுட்பத்தின் மூலம் பொது மற்றும் தொழில்துறைக்குப் பயன் தரவல்ல உலகளாவிய போட்டி கால்நடைகளை (பண்ணை விலங்குகள்) மேம்படுத்துவதாகும். உலகளவில் போட்டியிடும் கால்நடை பொருட்கள், மருந்துகள் (மருந்துகள்), ஊட்டச்சத்துப் பொருட்கள் மற்றும் விலங்குகளின் சுகாதார பராமரிப்பு தொடர்பான பிற உயிரியல் பொருட்களின் உற்பத்தியில் சிறந்து விளங்குவதை ஆய்வாளர்கள் வலியுறுத்துவார்கள்.